Postup pri umožnení návratu, presunu a prijímania prijímateľov sociálnej služby v zariadení s týždennou a ambulantnou formou v čase uvoľňovania opatrení súvisiacich s COVID-19

|  |  |  |  |
| --- | --- | --- | --- |
| Verzia | 01 | Platná od | 15.06.2020 |
| Revízia | 01 | Platná od | 26.04.2021 |
| Počet výtlačkov | 04 | Registratúrna značka | RN |
| Výtlačok | 01 | Riaditeľka DSS Méta | |
| Výtlačok | 02 | Manažérka kvality DSS Méta | |
| Výtlačok | 03 | Vedúca prevádzky M | |
| Výtlačok | 04 | Subvlastník Procesu prípravy a riadenia odborných postupov | |

|  |  |  |
| --- | --- | --- |
|  | Vypracoval | Schválil |
| Meno | Mgr. Daniela Červeňová | Mgr. Erika Krebesová |
| Funkcia | Manažérka kvality | Riaditeľka DSS Méta |
| Dátum | 15.06.2020 | 15.06.2020 |
| Podpis |  |  |

OBSAH

1 Cieľ 4

2 Návrat klienta do zariadenia s týždennou a ambulantnou formou sociálnej služby v čase uvoľňovania opatrení súvisiacich s COVID – 19. 4

2.1 O čom je nutné informovať klientov, rodinných príslušníkov/opatrovníkov klientov/sprevádzajúce osoby pred príchodom do zariadenia 4

3 Príchod klienta a sprevádzajúcej osoby do zariadenia 6

3.1 Príchod klienta po hospitalizácii v zdravotníckom zariadení, kúpeľnej liečbe, rekreačno-relaxačnom pobyte 7

3.2 Príchod klienta do zariadenia po domácej karanténe 8

3.3 Príjem nového klienta 8

3.4 Dôležité vymedzenia v priebehu poskytovania sociálnej služby v zariadení s týždennou a ambulantnou formou sociálnej služby v čase uvoľňovania opatrení súvisiacich s výskytom ochorenia COVID – 19. 8

3.5 Komunikácia odborného zamestnanca s klientom, rodinným príslušníkom s podozrením na COVID-19 9

4 Príchod zamestnanca do práce 10

5 Odchod klienta, sprevádzajúcej osoby zo zariadenia 11

6 Realizácia návštev vo vonkajších a vnútorných priestoroch zariadenia sociálnych služieb s pobytovou formou v čase uvoľňovania opatrení súvisiacich s výskytom ochorenia COVID - 19 12

6.1 O čom je nutné informovať pred návštevou 12

6.2 Príchod návštevy do zariadenia (vrátane vonkajších priestorov) 12

6.3 Návšteva vo vonkajších priestoroch zariadenia 13

6.4 Návšteva vo vnútorných priestoroch zariadenia 13

6.5 Preventívne opatrenia počas návštev na strane poskytovateľa a návštevníkov 14

6.5.1 Plán návštev 14

6.5.2 Spôsob dezinfekcie a sanitácie priestorov pre návštevy 14

6.5.3 Kontrola zdravotného stavu návštevníkov 15

7 Postup pri realizácií dočasného opustenia zariadenia sociálnych služieb s pobytovou formou v čase uvoľňovania opatrení súvisiacich s výskytom ochorenia CO VID - 19 15

7.1 O čom je nutné informovať pred dočasným opustením zariadenia sociálnych služieb /vychádzkou, lekárskym vyšetrením, úradnou záležitosťou/. 15

7.2 Preventívne opatrenia pri realizácií dočasného opustenia zariadenia sociálnych služieb s pobytovou formou v čase uvoľňovania opatrení súvisiacich s výskytom ochorenia COVID – 19 /vychádzka, lekárske vyšetrenie, úradná záležitosť/ 16

7.2.1 Plán dočasného opustenia zariadenia 16

7.2.2 Preventívne opatrenia 16

7.2.3 Kontrola zdravotného stavu klientov a sprevádzajúcej osoby 17

8 Organizácia obslužných činností 17

8.1 Stravovanie klientov 17

8.2 Stravovanie externých osôb (dôchodcovia) 18

8.3 Postup pri výdaji stravy 18

8.4 Upratovanie 18

8.5 Zber špinavej bielizne 19

9 Odborné činnosti v čase uvoľnenia opatrení súvisiacich s výskytom ochorenia COVID-19 19

10 Informačná povinnosť 20

10.1 Informačná povinnosť klienta, osoby, s ktorými je v styku 20

10.2 Informačná povinnosť zariadenia 20

11 Prílohy 20

12 Súvisiace podklady a dokumenty 21

# Cieľ

* Cieľom tohto dokumentu je upraviť základné podmienky pri umožnení návratu, presunu a prijímania prijímateľov sociálnej služby v zariadení s týždennou a ambulantnou formou v čase uvoľňovania opatrení súvisiacich s COVID – 19 pri dôslednom dodržaní hygienicko-epidemiologického režimu a opatrení za účelom zamedzenia šírenia ochorenia COVID-19,  podľa aktuálnych usmernení pre poskytovanie sociálnej služby ambulantnou a týždennou formou.
* Toto usmernenie upravuje iba tie opatrenia, ktoré sú nad rámec bežného chodu zariadení v prípade potreby poskytovateľ konzultuje organizačné postupy súvisiace s aktuálnymi hygienicko - epidemiologickými opatreniami ÚVZ SR, vydanými na zamedzenie šírenia ochorenia COVID-19, s príslušným regionálnym RÚVZ a podľa rozhodnutia RÚVZ OE2021/01154 zo dňa 23.04.2021.
* Cieľová skupina: Odborní a obslužní zamestnanci v ambulantnej a týždennej forme sociálnych služieb, PSS, rodinní príslušníci/opatrovníci PSS, sprevádzajúce osoby. PSS sú oboznámení v zrozumiteľnej podobe v ľahko čitateľnej verzii dokumentov ***Postup pri dočasnom opustení zariadenia -vychádzka, vyšetrenie u lekára, úrady*** a ***Postup pri návštevách DSS.***

# Návrat klienta do zariadenia s týždennou a ambulantnou formou sociálnej služby v čase uvoľňovania opatrení súvisiacich s COVID – 19.

## O čom je nutné informovať klientov, rodinných príslušníkov/opatrovníkov klientov/sprevádzajúce osoby pred príchodom do zariadenia

**A: ambulantný pobyt**

Zariadenie je povinné oboznámiť klientov,  rodinných príslušníkov/opatrovníkov klientov/sprevádzajúce osoby o /ďalej len sprevádzajúca osoba/:

* aktuálnych hygienicko-epidemiologických opatreniach v zariadení a celkovej organizácii chodu zariadenia počas poskytovania sociálnej služby ambulantnou formou v čase uvoľňovania opatrení súvisiacich s výskytom ochorenia COVID-19
* obmedzení v súvislosti so zhromažďovaním ľudí pred vstupom do budovy ambulantného zariadenia a minimalizovaním času sprevádzajúcej osoby klienta strávený pred zariadením len na nevyhnutné odovzdanie a vyzdvihnutie klienta od zamestnanca pred vstupom do/východom z budovy zariadenia.
* povinnosti zariadenia zabezpečiť organizáciu pohybu osôb v prípade ich zvýšenej koncentrácie pred zariadením pri dodržaní rozstupu 2 metre a o povinnosti týkajúcej sa všetkých osôb (okrem detí a klientov, u ktorých to vzhľadom na ich znevýhodnenie nie je možné alebo žiaduce) počas príchodu do zariadenia dodržiavať povinnosť prekrytia horných dýchacích ciest (rúško, šál, šatka).
* možnosti vstupu sprevádzajúcej osoby do vnútorných priestorov zariadenia (vstupná chodba, šatňa) vzhľadom k cieľovej skupiny, ktorej zariadenie poskytuje sociálne služby.
* Pri vstupe do zariadenia vo vstupných priestoroch klient, opatrovník klienta vypíšu ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku*** */príloha 05./**, ktoré* je nutné predložiť pri nástupe do zariadenia z dôvodu neprítomnosti klienta 3 a viac dní alebo pri zmene skutočností uvedených v čestnom vyhlásení.
* Pri vstupe do zariadenia vo vstupných priestoroch klient/sprevádzajúca osoba klienta sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na klienta/sprevádzajúcu osobu nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu.
* o práve zariadenia vyhradiť si časový harmonogram pri návrate klientov do zariadenia z dôvodu primárnych preventívnych hygienicko-epidemiologických opatrení.
* tom, že pri každodennom vstupe do zariadenia je nutné zmerať bezkontaktným teplomerom teplotu každého klienta, zamestnanca zariadenia ako aj sprevádzajúcej osoby. V prípade zvýšenej teploty alebo príznakov respiračného ochorenia -zvýšená teplota –nad 37,5 °C (alebo v závislosti od zdravotného znevýhodnenia klienta), kašeľ, sekrécia z nosa klienta alebo zamestnanca, im nebude umožnený vstup do zariadenia. Zariadenie zabezpečuje pri vstupe do zariadenia voľne dostupnú, na bezpečnom mieste umiestnenú dezinfekciu rúk.

**B: týždenný pobyt**

Zariadenie je povinné oboznámiť klientov a rodinných príslušníkov/opatrovníkov klientov o:

* aktuálnych hygienicko-epidemiologických opatreniach v zariadení a celkovej organizácii chodu zariadenia počas poskytovania sociálnej služby týždennou formou v čase uvoľňovania opatrení súvisiacich s výskytom ochorenia COVID-19
* obmedzení v súvislosti so zhromažďovaním ľudí pred vstupom do budovy zariadenia a minimalizovaním času sprevádzajúcej osoby klienta strávený pred zariadením len na nevyhnutné odovzdanie a vyzdvihnutie klienta od zamestnanca pred vstupom do/východom z budovy zariadenia.
* povinnosti zariadenia zabezpečiť organizáciu pohybu osôb v prípade ich zvýšenej koncentrácie pred zariadením pri dodržaní rozstupu 2 metre a o povinnosti týkajúcej sa všetkých osôb (okrem detí a klientov, u ktorých to vzhľadom na ich znevýhodnenie nie je možné alebo žiaduce) počas príchodu do zariadenia dodržiavať povinnosť prekrytia horných dýchacích ciest (respirátor FFP2, rúško, šál, šatka).
* možnosti vstupu sprevádzajúcej osoby do vnútorných priestorov zariadenia (vstupná chodba, šatňa) vzhľadom k cieľovej skupiny, ktorej zariadenie poskytuje sociálne služby.
* tom, že pri vstupe do zariadenia vo vstupných priestoroch klient, opatrovník klienta vypíšu ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku*** */príloha 05./, ktoré* je nutné predložiť pri nástupe do zariadenia z dôvodu neprítomnosti klienta 3 a viac dní alebo pri zmene skutočností uvedených v čestnom vyhlásení.
* tom, že pri vstupe do zariadenia vo vstupných priestoroch klient/sprevádzajúca osoba klienta sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na klienta/sprevádzajúcu osobu nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu.
* tom, že pri každom vstupe do zariadenia je nutné zmerať bezkontaktným teplomerom teplotu každého klienta, zamestnanca zariadenia ako aj sprevádzajúcej osoby. V prípade zvýšenej teploty alebo príznakov respiračného ochorenia -zvýšená teplota –nad 37,5 °C (alebo v závislosti od zdravotného znevýhodnenia klienta), kašeľ, sekrécia z nosa klienta alebo zamestnanca, im nebude umožnený vstup do zariadenia. Zariadenie zabezpečuje pri vstupe do zariadenia voľne dostupnú, na bezpečnom mieste umiestnenú dezinfekciu rúk.

# Príchod klienta a sprevádzajúcej osoby do zariadenia

1. Týždenný pobyt

* Ak je to možné, je potrebné, aby jedného klienta pri príchode do zariadenia sprevádzala iba jedna osoba (rodinný príslušník)
* Klient a 1 sprevádzajúca osoba vstupujú do zaradenia s prekrytými hornými dýchacími cestami (respirátor FFP2, rúško, šál, šatka). V prípade zvýšenej koncentrácie dodržiava klient a sprevádzajúca osoba rozostup dvoch metrov.
* Pri prvom vstupe do zariadenia vo vstupných priestoroch klient a sprevádzajúca osoba vypíšu ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku*** */príloha 05./*
* Pri vstupe do zariadenia vo vstupných priestoroch klient/sprevádzajúca osoba klienta sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na klienta/sprevádzajúcu osobu nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu.
* Následne v tých istých priestoroch im zamestnanec odmeria bezkontaktným teplomerom telesnú teplotu. V prípade zvýšenej teploty alebo príznakov respiračného ochorenia -zvýšená teplota –nad 37,5 °C (alebo v závislosti od zdravotného znevýhodnenia klienta), kašeľ, sekrécia z nosa klienta alebo zamestnanca, im nebude umožnený vstup do zariadenia. Meranie teploty sa vykonáva denne.
* Nasleduje dezinfekcia rúk klienta aj sprevádzajúcej osoby, po ktorej vstupujú do priestorov šatne.
* Šatňa je vymedzený priestor, kde sa môže sprevádzajúca osoba zdržiavať za účelom poskytnutia nevyhnutnej pomoci pri prezliekaní klienta.
* Sprevádzajúca osoba rešpektuje odporúčania zariadenia nevstupovať do ostatných priestorov zariadenia.
* Po príchode klienta do zariadenia (prezutí/prezlečení) je potrebné zabezpečiť hygienu rúk (postačujúce je dôkladné umytie rúk, prípadne dezinfekcia rúk). Odporúča sa nepoužívať textilné uteráky, ale jednorazové papierové utierky.

1. Ambulantný pobyt

* Klient a 1 sprevádzajúca osoba vstupujú do zaradenia s prekrytými hornými dýchacími cestami (respirátor FFP2, rúško, šál, šatka). V prípade zvýšenej koncentrácie dodržiava klient a sprevádzajúca osoba rozostup dvoch metrov.
* Pri vstupe do zariadenia vo vstupných priestoroch klient alebo opatrovník klienta vypíšu ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku***  */príloha 05./.*
* Pri vstupe do zariadenia vo vstupných priestoroch klient/sprevádzajúca osoba klienta sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na klienta/sprevádzajúcu osobu nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu.
* Následne v tých istých priestoroch im zamestnanec odmeria bezkontaktným teplomerom telesnú teplotu. V prípade zvýšenej teploty alebo príznakov respiračného ochorenia -zvýšená teplota –nad 37,5 °C (alebo v závislosti od zdravotného znevýhodnenia klienta), kašeľ, sekrécia z nosa klienta alebo zamestnanca, im nebude umožnený vstup do zariadenia. Meranie teploty sa vykonáva denne.
* Nasleduje dezinfekcia rúk klienta aj sprevádzajúcej osoby, po ktorej vstupujú do priestorov šatne.
* Šatňa je vymedzený priestor, kde sa môže sprevádzajúca osoba zdržiavať za účelom poskytnutia nevyhnutnej pomoci pri prezliekaní klienta.
* Sprevádzajúca osoba rešpektuje odporúčania zariadenia nevstupovať do ostatných priestorov zariadenia.
* Po príchode klienta do zariadenia (prezutí/prezlečení) je potrebné zabezpečiť hygienu rúk (postačujúce je dôkladné umytie rúk, prípadne dezinfekcia rúk). Odporúča sa nepoužívať textilné uteráky, ale jednorazové papierové utierky.

## Príchod klienta po hospitalizácii v zdravotníckom zariadení, kúpeľnej liečbe, rekreačno-relaxačnom pobyte

* Pri príchode klienta po hospitalizácii v zdravotníckom zariadení, kúpeľnej liečbe, rekreačno-relaxačnom pobyte sa klient musí preukázať potvrdením o negatívnom výsledkom RT-PCR testu nie starších ako 48 hodín. Sprevádzajúca osoba klienta pokiaľ nebola účastná na pobyte s klientom sa pri príchode preukáže potvrdením o negatívnym výsledkom antigénovo testu nie starších ako 7 dní. V  prípade účasti na pobyte s klientom sa sprevádzajúca osoba preukáže potvrdením o negatívnym výsledkom RT-PCR nie starším ako 48 hodín. Klient, opatrovník klienta vypíšu ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku*** */príloha 05./.*

## Príchod klienta do zariadenia po domácej karanténe

* V prípade, ak klient/rodinný príslušník má potvrdené ochorenie COVID-19 alebo v prípade úzkeho kontaktu s pozitívnym na COVID-19, sa odporúča dodržanie 14 dňovej karantény. Po opätovnom príchode klienta do zariadenia vo vstupných priestoroch klient, opatrovník klienta vypíšu ***Čestné vyhlásenie prijímateľa sociálnej služby* (ďalej len „klient“) *o zdravotnom stave klienta a osôb, s ktorými je v styku*** */príloha 05./* a preukážu sa potvrdením o ukončení karantény.

## Príjem nového klienta

* Poskytovateľ požaduje pri presune a prijímaní nového klienta potvrdenie o bezinfekčnosti od ošetrujúceho lekára a potvrdenie o  negatívnym výsledkom RT-PCR testu nie starším ako 48 hodín. Pri vstupe do zariadenia vo vstupných priestoroch sprevádzajúca osoba klienta sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní. Pri presune a príjme klienta postupujeme podľa ***Procesu prijímania a prepúšťania***

## Dôležité vymedzenia v priebehu poskytovania sociálnej služby v zariadení s týždennou a ambulantnou formou sociálnej služby v čase uvoľňovania opatrení súvisiacich s výskytom ochorenia COVID – 19.

* Po príchode klienta do zariadenia (prezutí/prezlečení) je potrebné zabezpečiť hygienu rúk (postačujúce je dôkladné umytie rúk, prípadne dezinfekcia rúk). Odporúča sa nepoužívať textilné uteráky, ale jednorazové papierové utierky.
* Počas dňa sa pravidelne sleduje zdravotný stav klientov a zamestnancov zdržujúcich sa v zariadení so zameraním na príznaky respiračného ochorenia. V prípade vyskytnutia sa príznakov respiračného ochorenia alebo zvýšenej teploty klienta počas pobytu v zariadení, zamestnanci zariadenia okamžite izolujú klienta od ostatných klientov, kontaktujú sprevádzajúcu osobu a odovzdajú jej klienta pred vstupom do zariadenia.
* Po zistení takýchto príznakov nemôže byť klient prijatý opätovne do zariadenia najmenej 72 hodín. V prípade pretrvávajúcich ťažkostí /sekrécia, kašeľ/ je potrebné zo strany klienta kontaktovať ošetrujúceho lekára, ktorý rozhodne o ďalšom postupe – či, resp. kedy klient môže opäť nastúpiť do zariadenia.
* Klienti zariadenia sa v interiéri a exteriéri zariadenia (s výnimkou času príchodu do zariadenia) pohybujú s vhodne prekrytými hornými dýchacími cestami (rúško, šál, šatka) dobrovoľne. Toto opatrenie sa nevzťahuje na deti a klientov, u ktorých to vzhľadom na ich znevýhodnenie nie je možné alebo žiaduce, ktorí nemusia mať prekrytú tvárovú časť.
* Zamestnanci zariadenia sa v interiéri a exteriéri zariadenia pohybujú s vhodne prekrytými hornými dýchacími cestami (respirátor FFP2, rúško, šál, šatka).
* Odporúča sa organizovať činnosti pre klientov tak (v závislosti od priestorových možností poskytovateľa), aby čo najväčšiu časť dňa trávili v exteriéri zariadenia a zabezpečiť organizáciu ich činností v oddelených menších skupinách, resp. uprednostňovať individuálnu prácu s klientom.
* Zamestnanci zariadenia zabezpečia, aby sa skupiny klientov v exteriérových aj interiérových priestoroch striedali za účelom zamedzenia zoskupovaniu väčšieho počtu klientov.
* Zariadenie neorganizuje v čase mimoriadnej situácie žiadne spoločenské akcie – podujatia s účasťou cudzích osôb, pri ktorých dochádza k združovaniu väčšieho počtu osôb.
* Odporúča sa dodržiavanie min 2 m odstupu medzi klientmi. Ak je sociálna služba poskytovaná klientom, ktorí nie sú schopní toto opatrenie dodržať, odporúča sa dočasne znížiť počet klientov.
* V čase trvania mimoriadnej situácie spôsobenej ochorením COVID -19 je možné dočasne znížiť počet miest/klientov v zariadení napr. v závislosti od možností a schopností –klientov akceptovať a dodržiavať obmedzenia (odstup, hygienické opatrenia), resp. dočasne sa môže znížiť časový rozsah poskytovanej sociálnej služby pre konkrétnych klientov (menej hodín denne, alebo SS sa bude poskytovať len vo vybraných dňoch v týždni).

## Komunikácia odborného zamestnanca s klientom, rodinným príslušníkom s podozrením na COVID-19

* Počas dňa (prevádzky zariadenia) sa pravidelne sleduje zdravotný stav klientov a zamestnancov zdržujúcich sa v zariadení so zameraním na príznaky respiračného ochorenia. Z monitorovania zdravotného stavu pracovník zdravotného úseku urobí zápis v *Knihe denných hlásení.* V prípade vyskytnutia sa príznakov respiračného ochorenia alebo zvýšenej teploty klienta počas pobytu v zariadení, zamestnanci zariadenia okamžite izolujú klienta od ostatných klientov, kontaktujú rodinného príslušníka, opatrovníka klienta a odovzdajú mu klienta pred vstupom do zariadenia. Po zistení takýchto príznakov nemôže byť klient prijatý opätovne do zariadenia najmenej 72 hodín. V prípade pretrvávajúcich ťažkostí /sekrécia, kašeľ/ je potrebné zo strany klienta, resp. opatrovníka klienta kontaktovať ošetrujúceho lekára, ktorý rozhodne o ďalšom postupe – či, resp. kedy klient môže opäť nastúpiť do zariadenia. Pri opätovnom nástupe klienta do zariadenia, zariadenie požaduje písomné doporučene lekára, že klient môže navštevovať sociálne zariadenie ambulantnou formu alebo sa musí preukázať negatívnym výsledkom antigénového testu, nie starším ako 24 hodín.

# Príchod zamestnanca do práce

* Pri vstupe do zariadenia zamestnanec vypíše ***Čestné vyhlásenie zamestnanca poskytovateľa sociálnej služby o zdravotnom stave zamestnanca a osôb, s ktorými je v styku*** */príloha 06./. Čestné vyhlásenie* zamestnanec vypisuj*e* z dôvodu neprítomnosti 3 a viac dní v zamestnaní alebo pri zmene skutočností uvedených v čestnom vyhlásení.
* Pri vstupe do zariadenia vo vstupných priestoroch zamestnanec sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na zamestnanca nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu v intervale 7 dní.
* Zamestnanci nastupujú do práce len ak nemajú príznaky ochorenia Covid-19. Dodržiavajú všeobecné zásady, ktoré pomáhajú zabrániť šíreniu respiračných vírusov /primárne preventívne opatrenia/. Pri vstupe je každému zamestnancovi odmeraná teplota.
* Zamestnanci rešpektujú všeobecné zásady prevencie:
* Umývať si ruky často mydlom a vodou najmenej 20 sekúnd. Ak nie je k dispozícii mydlo a voda, treba použiť dezinfekčný prostriedok na ruky na báze alkoholu

|  |
| --- |
| * Nedotýkať sa očí, nosa a úst, koronavírus sa môže preniesť kontaminovanými rukami. |
| * Zakrývať si nos a ústa pri kašľaní a kýchaní jednorazovou papierovou vreckovkou a následne ju zlikvidovať. |
| * Vyhýbať sa blízkemu kontaktu s ľuďmi, ktorí javia príznaky nádchy alebo chrípky. |
| * Dodržiavať vzdialenosť najmenej dva metre medzi vami a kýmkoľvek kto kašle alebo kýcha. |
| * Ak ste chorý, kontaktovať svojho ošetrujúceho lekára, ktorý určí ďalší postup liečby, doma na lôžku sa z ochorenia liečiť v samostatnej izbe. |
| * V domácnosti dbať na zvýšenú dezinfekciu povrchov. |
| * Vyhnúť sa úzkemu kontaktu s ľuďmi s akútnym respiračným ochorením. |
| * Skrátiť pobyt v priestoroch, kde sa nachádza veľké množstvo ľudí. |
| * Často si umývať ruky teplou vodou a mydlom (najmä pri priamom kontakte s chorými alebo izolovanými pri čakaní na výsledky v prostredí zariadenia sociálnych služieb alebo ich okolí), ak mydlo s dezinfekčným účinkom v dávkovači nie je dostupné. Ako ďalší stupeň po umytí rúk je vhodné použiť dezinfekčný gél na báze alkoholu. |
| * Účinnosť umývania rúk možno zvýšiť použitím dezinfekčného mydla s virucídnym účinkom. |
| * Zamestnanci zo všetkých pracovných činností si majú umývať ruky: * pred odchodom z domu, * pri príchode do práce, * po použití toalety, * po prestávke a denných pracovných činnostiach, pred prípravou jedla a nápojov, * pred a po konzumácii jedla a nápojov, vrátane desiat, * pred odchodom z práce, * pri príchode domov, * po každom priamom kontakte s chorým alebo izolovaným klientom. |
| * Nepoužívať spoločné uteráky a predmety osobnej potreby. |
| * Dodržiavať zásady dezinfekcie povrchov v zmysle prevádzkového poriadku a po každej činnosti, pri ktorej došlo ku ich kontaminácii a vetrať |

* Ak je zamestnancovi odmeraná zvýšená teplota (nad 37,5°C) je potrebná izolácia zamestnanca a meranie teploty sa zopakuje po 5 -10 - 15 minútach, ak teplota bude stúpať, je potrebné zamestnanca poslať domov do domácej izolácie a poučiť ho, aby kontaktoval svojho ošetrujúceho lekára a následne informoval svojho nadriadeného o postupe, aký zvolil jeho všeobecný lekár.
* Ak sa u zamestnanca počas pracovnej zmeny objavia príznaky ochorenia (horúčka, kašeľ, sťažené dýchanie, bolesti kĺbov, svalov, slabosť, únava ...) je zabezpečená izolácia zamestnanca v určenej miestnosti, v závislosti od zdravotného stavu je buď privolaná záchranná zdravotná služba na tiesňovej linke (155 alebo 112) alebo zamestnanec kontaktuje svojho ošetrujúceho lekára, ktorý určí ďalší postup; zároveň je potrebné kontaktovať RÚVZ a informovať ich o danej situácii, a ďalej sa riadiť ich pokynmi.

# Odchod klienta, sprevádzajúcej osoby zo zariadenia

* 1 Sprevádzajúca osoba klienta vstupuje do zaradenia s prekrytými hornými dýchacími cestami (respirátor FFP2, rúško, šál, šatka). V prípade zvýšenej koncentrácie dodržiava sprevádzajúca osoba rozostup dvoch metrov.
* Následne vo vstupných priestoroch sprevádzajúcej osobe zamestnanec odmeria bezkontaktným teplomerom telesnú teplotu. V prípade zvýšenej teploty alebo príznakov respiračného ochorenia -zvýšená teplota –nad 37,5 °C (alebo v závislosti od zdravotného znevýhodnenia klienta), kašeľ, sekrécia z nosa klienta alebo zamestnanca, im nebude umožnený vstup do zariadenia. Meranie teploty sa vykonáva denne.
* Nasleduje dezinfekcia rúk sprevádzajúcej osoby, po ktorej vstupuje do priestorov šatne.
* Šatňa je vymedzený priestor, kde sa môže sprevádzajúca osoba zdržiavať za účelom poskytnutia nevyhnutnej pomoci pri prezliekaní klienta.
* Sprevádzajúca osoba rešpektuje odporúčania zariadenia nevstupovať do ostatných priestorov zariadenia.

# Realizácia návštev vo vonkajších a vnútorných priestoroch zariadenia sociálnych služieb s pobytovou formou v čase uvoľňovania opatrení súvisiacich s výskytom ochorenia COVID - 19

## O čom je nutné informovať pred návštevou

Zariadenie je povinné oboznámiť klientov a návštevníkov o:

* aktuálnych hygienicko-epidemiologických opatreniach v zariadení a celkovej organizácii chodu zariadenia počas návštevy,
* povinnosti podpísať dokument ***Dennú evidenciu návštev v zariadení sociálnych služieb*** */príloha 01*/, ktorej súčasťou je aj čestné prehlásenie o zdravotnom stave návštevníka a osôb, s ktorými je v styku. Na základe opatrení ÚVZ SR OLP/4592/2020 sme povinní archivovať danú evidenciu 30 dní.
* Pri vstupe do zariadenia vo vstupných priestoroch návštevník sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní.
* Zariadenie odporúča, aby osoby, ktoré spadajú do rizikovej skupiny osôb alebo osoby žijúce v spoločnej domácnosti s osobou v rizikovej skupine, zvážili návštevu zariadenia.
* RIZIKOVÉ SKUPINY OSÔB:
* Starší ľudia vo veku nad 60 rokov a viac
* Osoby s pľúcnou chorobou a s chronickým ochorením srdca a pľúc + ďalšie diagnózy
* Osoby s chronickým ochorením spojeným so zníženou imunitou

## Príchod návštevy do zariadenia (vrátane vonkajších priestorov)

* Odporúča sa, aby bola návšteva vopred dohodnutá, s cieľom obmedziť zhromažďovanie ľudí pred vstupom do budovy zariadenia a v priestoroch zariadenia (vonkajších aj vnútorných). Návštevy je potrebné nahlásiť vedúcej prevádzky. Na základe týchto opatrení vypracuje zariadenie ***Plán návštev*** */príloha č.02/,* ktorého cieľom je zabezpečiť organizáciu návštev ako i organizáciu dezinfekcie a sanitácie návštevných priestorov medzi jednotlivými návštevami.
* Odporúča sa obmedziť počet osôb pre jedného návštevníka max. 2 osoby a primerane minimalizovať čas trvania návštevy, s prihliadnutím na individuálne potreby prijímateľov sociálnych služieb.
* Odporúča sa neumožniť osobám mladším ako 15 rokov navštíviť klienta.
* Pri vstupe do zariadenia (vrátane vonkajších priestorov) je nutné každému návštevníkovi zmerať bezkontaktným teplomerom teplotu a zaznamenať vo formulári ***Meranie telesnej teploty návštevníkom*** */Príloha 04./* V prípade zvýšenej teploty alebo príznakov respiračného ochorenia (zvýšená teplota –nad 37,5 °C, kašeľ, sekrécia z nosa), mu nebude umožnený vstup so zariadenia (ani do vonkajších priestorov).
* Pri vstupe do zariadenia návštevník vypíše ***Čestné vyhlásenie zamestnanca poskytovateľa sociálnej služby o zdravotnom stave zamestnanca a osôb, s ktorými je v styku*** */príloha 06./* s poznámkou, že ide o externú osobu.
* Pri vstupe do zariadenia vo vstupných priestoroch návštevník sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní.
* Pokiaľ návštevník žije v spoločnej domácnosti s osobou chorou na COVID-19, alebo podozrivou z ochorenia COVID-19, alebo bol s takouto osobou v kontakte, alebo v jeho blízkej rodine, s ktorou je v styku, je niektorý príslušník rodiny v karanténe, alebo ak v tomto období on alebo osoba, s ktorou je v blízkom kontakte pricestovala zo zahraničia (z krajiny s vysokým rizikom šírenia ochorenia Covid- 19), rovnako mu nebude umožnený vstup so zariadenia (ani do vonkajších priestorov).
* Zariadenie je povinné pre osoby vstupujúce do zariadenia zabezpečiť pri vstupe do zariadenia voľne dostupnú, na bezpečnom mieste umiestnenú, dezinfekciu rúk a podľa možností jednorazové návleky na obuv /len v prípade návštevy vo vnútorných priestoroch/.

## Návšteva vo vonkajších priestoroch zariadenia

* Odporúča sa preferovať realizáciu návštev vo vonkajších priestoroch (ak je to možné vzhľadom na priestory zariadenia, možnosti klientov – ich zdravotný stav, prípadne aktuálne počasie).
* Zariadenie zabezpečuje dezinfekciu rúk pre návštevníka a klienta.
* Návšteva môže byť realizovaná len vo vyhradených priestoroch. Návštevník, zamestnanec prichádzajúci do kontaktu s ním, ako aj navštevovaný klient má počas celej doby návštevy vhodne prekryté horné dýchacie cesty (respirátor FFP2, rúško, šál, šatka). Toto opatrenie sa nevzťahuje na deti a klientov, u ktorých to vzhľadom na ich znevýhodnenie nie je možné alebo žiadúce, ktorí nemusia mať prekrytú tvárovú časť.
* Zariadenie zabezpečí vymedzenie vonkajšieho priestoru pre návštevy a vybavenie tohto priestoru stolmi a stoličkami pri dodržaní stanoveného odstupu.
* Zariadenie je povinné zabezpečiť organizáciu pohybu osôb vo vonkajších priestoroch, tak aby bol dodržaný odstup medzi jednotlivými návštevami min 5 metrov.
* Po ukončení návštevy je potrebné všetky dotykové plochy (stoly, stoličky) vhodným spôsobom vydezinfikovať.

## Návšteva vo vnútorných priestoroch zariadenia

* Po príchode návštevníka do vnútorných priestorov zariadenia je potrebné zabezpečiť hygienu jeho rúk, najlepšie s použitím dezinfekčných mydiel alebo gélov a jednorazových papierových utierok, na ktorých likvidáciu je v miestnosti vymedzená nádoba s krytom. Odporúča sa používať jednorazové návleky na obuv prípadne jednorazové rukavice. Návšteva bude realizovaná len vo vyhradených vnútorných priestoroch. Návštevník, zamestnanec prichádzajúci do kontaktu s ním, ako aj navštevovaný klient má počas celej doby návštevy vhodne prekryté horné dýchacie cesty (respirátor FFP2, rúško, šál, šatka). Toto opatrenie sa nevzťahuje na deti a klientov, u ktorých to vzhľadom na ich znevýhodnenie nie je možné alebo žiadúce, ktorí nemusia mať prekrytú tvárovú časť.
* Zariadenie je povinné zabezpečiť organizáciu pohybu osôb vo vnútorných priestoroch, tak aby bol dodržaný odstup medzi jednotlivými návštevami min 2 metre. Vo vnútorných priestoroch, ktoré sú menšie ako 15m², môže byť návšteva iba pre jedného klienta (resp. manželský pár, súrodencov).
* Pri vstupe do zariadenia sa návštevník musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní.

## Preventívne opatrenia počas návštev na strane poskytovateľa a návštevníkov

### Plán návštev

* Návštevníkovi sa odporúča vopred ohlásiť deň a hodinu plánovanej návštevy vedúcej prevádzky. Cieľom tohto opatrenia je zamedziť kumulácii väčšieho počtu návštevníkov v priestoroch vymedzených pre návštevu ako i naplánovať organizáciu dezinfekcie a sanitácie návštevných priestorov medzi jednotlivými návštevami.
* Zariadenie si týmto vymedzuje povinnosť na základe individuálnych potrieb klienta ako i prevádzkových možností usmerniť návštevníka ako i klienta o čase a dĺžke trvania návštevy. S touto informáciou bude návštevník rovnako ako i klient vopred oboznámený.

## 6.5.2 Spôsob dezinfekcie a sanitácie priestorov pre návštevy

V rámci pravidiel prevencie a kontroly infekcií ([www.uvzsr.sk](http://www.uvzsr.sk)) a špeciálnych preventívnych opatrení v prevádzke platia tieto pravidlá:

* Aktualizovať hygienicko-epidemiologický plán
* Aktualizovať používané dezinfekčné prostriedky so zameraním na prípravky odporúčané k používaniu v prevencii pred koronavírusom.
* Aktualizovať plán obmeny dezinfekčných prostriedkov
* Aktualizovať plán dezinfekcie so zameraním na:
* dezinfekciu bežných dotykových plôch v priestore vyhradenom pre návštevy (stolíky, držadlá, madlá, kľučky ... vždy po každej návšteve
* dezinfekciu priestoru vyhradenom pre návštevy prostredníctvom germicídnych žiaričov s uzatvoreným systémom po dobu 20 – 30 minút po každej návšteve
* v návštevných priestoroch sa zabezpečí pravidelné vetranie, ktoré je základným preventívnym opatrením.
* Všetky výkony vzťahujúce sa na sanitáciu a dezinfekciu priestorov pre návštevy sa zapisujú po každom výkone do formulára ***Evidencia výkonov sanitácie a dezinfekcie v priestore vyhradenom pre návštevy******/príloha 03/.***

## 6.5.3 Kontrola zdravotného stavu návštevníkov

* Pri príchode do zariadenia sa návštevníkovi premeria teplota bezkontaktným teplomerom a zapíše sa do formulára ***Meranie telesnej teploty návštevníkom*** */Príloha 04/.*

# Postup pri realizácií dočasného opustenia zariadenia sociálnych služieb s pobytovou formou v čase uvoľňovania opatrení súvisiacich s výskytom ochorenia CO VID - 19

## O čom je nutné informovať pred dočasným opustením zariadenia sociálnych služieb /vychádzkou, lekárskym vyšetrením, úradnou záležitosťou/.

Zariadenie je povinné oboznámiť klientov spôsobom pre nich zrozumiteľným a osoby sprevádzajúce klientov mimo zariadenia o:

* aktuálnych hygienicko-epidemiologických opatreniach, ktoré je potrebné dodržať pri vychádzke, vyšetrení alebo úradnej záležitosti,
* povinnosti podpísať ***Dennú evidenciu absolvovaných vychádzok, vyšetrení alebo úradných záležitostí PSS****. /Príloha 07/*, údaje z evidencie svojim podpisom potvrdí určený zodpovedný zamestnanec. Ak to zdravotný stav klienta neumožňuje, zápis do dennej evidencie vykoná určený zamestnanec poskytovateľa a klient evidenciu nepodpisuje.
* Zariadenie odporúča, aby osoby, ktoré spadajú do rizikovej skupiny osôb alebo osoby žijúce v spoločnej domácnosti s osobou v rizikovej skupine, zvážili dočasné opustenie zariadenia.
* RIZIKOVÉ SKUPINY OSÔB:
* Starší ľudia vo veku nad 60 rokov a viac
* Osoby s pľúcnou chorobou a s chronickým ochorením srdca a pľúc + ďalšie diagnózy
* Osoby s chronickým ochorením spojeným so zníženou imunitou

## Preventívne opatrenia pri realizácií dočasného opustenia zariadenia sociálnych služieb s pobytovou formou v čase uvoľňovania opatrení súvisiacich s výskytom ochorenia COVID – 19 /vychádzka, lekárske vyšetrenie, úradná záležitosť/

## 7.2.1 Plán dočasného opustenia zariadenia

* Cieľom tohto opatrenia je pripraviť a informovať klientov a sprevádzajúce osoby o postupe pri realizácií dočasného opustenia zariadenia. V prípade sprievodu je dôležité zo strany zariadenia zabezpečiť materiálno-technické vybavenie, ako aj plánovať v rámci riadenia ľudských zdrojov prerozdelenie zamestnancov na zmenách, za týmto účelom pracujeme s ***Plánom dočasného opustenia zariadenia*** /príloha č.08/.

## 7.2.2 Preventívne opatrenia

* je možné dočasne opustiť zariadenie len v sprievode zamestnanca zariadenia, dobrovoľníka, prípadne rodinného príslušníka (sprevádzajúce osoby)
* odporúčame dobu pobytu mimo priestorov zariadenia podľa možností minimalizovať
* v prípade, ak sa vychádzka organizuje v skupine, odporúča sa veľkosť skupiny do 5 osôb. Pri spoločných, ako aj samostatných vychádzkach, sa - odporúča vyhnúť sa uzatvoreným priestorom s vyššou koncentráciou osôb (najmä väčšie obchody, prípadne kultúrne zariadenia)
* sprevádzajúce osoby ako aj klienti zariadenia majú počas celej doby dočasného opustenia zariadenia (ak to napr. nevylučuje charakter vyšetrenia) vhodne prekryté horné dýchacie cesty (respirátor FFP2, rúško, šál, šatka) a odporúča sa používať aj rukavice. Toto opatrenie sa nevzťahuje na deti a klientov, u ktorých to vzhľadom na ich znevýhodnenie nie je možné alebo žiadúce, ktorí nemusia mať prekrytú tvárovú časť -v taktom prípade sa odporúča dobu pobytu mimo priestorov zariadenia minimalizovať
* pri návrate do zariadenia je nutné každému návštevníkovi a sprevádzajúcej osobe zmerať bezkontaktným teplomerom teplotu. V prípade zvýšenej teploty alebo príznakov respiračného ochorenia (zvýšená teplota –nad 37,2 °C, kašeľ, sekrécia z nosa), nebude sprevádzajúcej osobe umožnený vstup so zariadenia a klienta je potrebné izolovať od ostatných klientov minimálne po dobu 48 hodín .
* po návrate klienta a zamestnanca do vnútorných priestorov zariadenia je potrebné zabezpečiť hygienu ich rúk najlepšie s použitím dezinfekčných mydiel. Odporúča sa používať len jednorazové papierové utierky.
* ak sa u klienta kedykoľvek po dobu 14 - dní po dočasnom opustení zariadenia objavia príznaky nákazy ochorením COVID – 19, bezodkladne je izolovaný od ostatných prijímateľov sociálnej služby a ďalší postup je potrebné konzultovať s príslušným regionálnym ÚVZ.
* ak sa u sprevádzajúcej osoby kedykoľvek po dobu 14 - dní po dočasnom opustení

zariadenia objavia príznaky nákazy ochorením COVID – 19, bezodkladne o tom informuje poskytovateľa a postupuje podľa usmernenia miestne príslušného regionálneho ÚVZ poskytovateľ zabezpečí dôsledné dodržiavanie aktuálnych hygienicko-epidemiologických opatrení Úradu verejného zdravotníctva SR, vydaných na zamedzenie šírenia ochorenia COVID- 19, hygienických odporúčaní a používanie osobných ochranných pomôcok (rúško, prípadne rukavice). Aj mimo zariadenia je potrebné primerane rešpektovať všeobecné zásady prevencie pred nákazou ochorením COVID- 19, vypracované v súlade s odporúčaniami Ministerstva zdravotníctva SR pre verejnosť, a to najmä:

* umývať si ruky často mydlom a teplou vodou po dobu 20 sekúnd. Ruky si utierať jednorazovou papierovou utierkou. Ak nie je k dispozícii mydlo a voda, je potrebné použiť dezinfekčný prostriedok na ruky na báze alkoholu.
* nedotýkať sa neumytými rukami očí, nosa i úst.
* zakrývať si nos a ústa pri kašlaní a kýchaní jednorazovou papierovou vreckovkou a následne je zahodiť do koša.
* vyhýbať sa blízkemu kontaktu s ľuďmi, ktorí javia príznaky respiračného ochorenia.
* podľa možností dodržiavať vzdialenosť najmenej dva metre medzi sebou.
* nechodiť do oblastí s vysokou koncentráciou ľudí.
* v domácnosti dbať na zvýšenú dezinfekciu povrchov.

## 7.2.3 Kontrola zdravotného stavu klientov a sprevádzajúcej osoby

* Pri vstupe do zariadenia je nutné každému **zmerať bezkontaktným teplomerom teplotu**. Meranie teploty zaznamenávame vo formulári ***Meranie telesnej teploty klientom a sprevádzajúcej osobe*** */Príloha 09/* .
* Zariadenie pre osoby vstupujúce do zariadenia zabezpečí pri vstupe do zariadenia voľne dostupnú, na bezpečnom mieste umiestnenú, dezinfekciu rúk a jednorazové rukavice.

# Organizácia obslužných činností

## Stravovanie klientov

* Stravovanie je poskytovanie stravy v súlade so zásadami zdravej výživy a s prihliadnutím na vek a zdravotný stav fyzických osôb podľa stravných jednotiek. V prevádzke Martin sa poskytuje stravovanie, ktoré zahŕňa raňajky, desiatu, obed, olovrant a večeru. Jedálny lístok je pripravený na každý týždeň vedúcou stravovacej prevádzky DSS Méta Martin.
* Príprava stravy je realizovaná na prevádzke Martin. Zamestnanec zodpovedný za výdaj stravy si oblečenie OOPP /respirátor FFP2, rúško plášť, rukavice/, dôkladne si vydezinfikuje ruky a expeduje stravu.
* Odhláška stravy musí byť do 7.00 hodiny aktuálny deň. V prípade neodhlásenia stravy, je možný odber stravy od 13.00 do 14.00 do obedárov, ktoré si klient, sprevádzajúca osoba donesie. Odber stravy do obedárov je potrebné vopred nahlásiť. Klient, sprevádzajúca osoba odovzdá obedár pracovníčke stravovacej prevádzky na vyhradenom mieste.

## Stravovanie externých osôb (dôchodcovia)

* Výdaj stravy externým osobám prebieha na určenom mieste zariadenia - vchod pri skladoch potravín. Externá osoba nevstupuje do budovy. Po zazvonení sa strava vydáva do vopred vydezinfikovaných obedárov v čase od 11.45-12.15.

## Postup pri výdaji stravy

* Postup pri výdaji stravy je organizovaný a realizovaný podľa platného ***Prevádzkového poriadku prevádzky Martin*** pri dodržaní zvýšených hygienicko-epidemiologických opatrení spočívajúcich vo využití OOPP / respirátor FFP2, rúško, rukavice, plášť/.
* Pracovník sociálneho úseku zabezpečí, aby všetci klienti si dôkladne umyli, prípadne vydezinfikovali ruky
* Za jedným stolom môžu sedieť maximálne 2 klienti. Pri celkovom počte klientov zariadenie má vypracovaný organizačný harmonogram stravovania. Príbor pre stravníkov je balený v servítke.
* Medzi jednotlivými výdajmi jedla prebehne dôkladná dezinfekcia stolov, po ktorej následne sa stoly pripravia pre príjem stravy ďalšej skupine. Počas celého výdaja stravy v jedálni je zapnutý uzavretý germicídny žiarič zabezpečujúci dezinfekciu priestorov.
* Presun jednotlivých skupín organizačne zabezpečuje pracovník sociálneho úseku a to tak, aby v týchto priestoroch nedochádzalo k združovaniu väčšieho počtu osôb.
* Výdaj stravy a stravovanie klientov na prevádzke prebieha súčasne na dvoch miestach. Klienti z týždenného pobytu a klienti s vysokou mierou podpory s obmedzenou pohybovou schopnosťou z ambulantného pobytu sa stravujú v jedálni PSS na prízemí. Klienti z ambulantného pobytu sa stravujú na 1. poschodí v kuchynke pre PSS.

## Upratovanie

* Spôsob a frekvencia upratovania zariadenia upravuje ***Prevádzkový poriadok prevádzky*** a ***Proces upratovania a prania*** o čom robí zápis do ***Evidencie o vykonanej činnosti*** /upravený v čase uvoľňovania opatrení súvisiacich s výskytom ochorenia COVID-19/.
* Pracovné výkony viď ***Záznam z výkonov preventívnych opatrení v čase uvoľňovania opatrení súvisiacich s výskytom ochorenia COVID-19***/*príloha 10.*/ budú pracovníčky prevádzkového úseku vykonávať mimoriadne až do odvolania. Pre mimoriadny zápis slúži uvedený formulár.
* Upratovanie a dezinfekciu priestorov a zariadení na osobnú hygienu zabezpečuje určený zamestnanec v OOPP.
* Dezinfekcia sa vykonáva vždy dvojfázovým postupom, to znamená, že všetky plochy a predmety, ktoré sa budú dezinfikovať, sa najprv dôkladne zbavia zvyškov nečistôt – mechanicky sa očistia, a až potom sa pristúpi k samotnému výkonu dezinfekcie.
* Dezinfekcia všetkých povrchov účelových zariadení, podláh, zariadení na osobnú hygienu (WC, umývadlá, sprchy) sa vykonáva zásadne mokrou cestou – dezinfekčnými roztokmi.
* Dezinfekčné prostriedky sú pravidelne kvôli rezistencii striedané.
* Dezinfekčný roztok sa pripravuje čerstvý pre každú pracovnú zmenu rozpustením odmeraného (odváženého) množstva dezinfekčného prostriedku vo vode čo najkratší čas pred použitím. Jeho výmena sa vykonáva denne a podľa stupňa znečistenia biologickým materiálom.
* Účinnosť dezinfekčného roztoku sa dosiahne zvýšením teploty vody, do ktorej sa dezinfekčný prípravok riedi. Na zvýšenie účinnosti dezinfekčného prostriedku sa na riedenie používa:
* pri jódových prípravkoch voda o teplote 35 °C,
* pri fenolových prípravkoch a organických amóniových zlúčeninách voda o teplote 50 až 60 °C,
* pri aldehydových, chlórových prípravkoch a peroxozlúčeninách studená voda.

Pri predmetoch a plochách kontaminovaných krvou, hnisom, slinami alebo iným biologickým materiálom v prípade ručnej mechanickej očisty predchádza dezinfekcia prostriedkom s vírus-inaktivačným účinkom.

Po dôkladnej dezinfekcii priestorov zariadenia sa následne použije mobilný uzatvorený germicídny žiarič.

## Zber špinavej bielizne

* Vzhľadom na okolnosti spojené s poskytovaním sociálnej služby s týždennou a ambulantnou formou sociálnej služby v čase uvoľňovania opatrení súvisiacich s výskytom ochorenia COVID - 19 na prevádzke Martin zber, pranie ako aj úprava bielizne bude realizovaná podľa štandardných postupov podľa ***Prevádzkového poriadku prevádzky Martin*** za dodržania hygienických opatrení a následnej dôkladnej dezinfekcie bielizne ako aj použitého zariadenia.

# Odborné činnosti v čase uvoľnenia opatrení súvisiacich s výskytom ochorenia COVID-19

* Odborní pracovníci prostredníctvom ***Procesu individuálneho plánovania s programom sociálnej rehabilitácie*** aktivizujú prirodzené zdroje klienta v starostlivosti o seba a domácnosť prostredníctvom denných, záujmových a sociálnych aktivít realizovaných v plánovaných intervaloch počas celého kalendárneho roka.
* Odborní pracovníci /subvlastník Procesu sociálneho poradenstva/ prostredníctvom ***Procesu sociálneho poradenstva*** kvalifikovane posúdia povahu problému klienta a/alebo jeho rodiny a poskytnú im základné informácie o možnostiach riešenia ich problému, odporučia a sprostredkujú odbornú pomoc ako aj iných foriem a druhov sociálnych služieb. Kvalifikovane zistia príčinu vzniku, charakteru a rozsahu problémov klienta a/alebo jeho rodiny a poskytnutú konkrétnu odbornú pomoc.
* Odborní pracovníci vykonávajúci v DSS Méta opatrovateľsko - ošetrovateľské úkony, sú povinní postupovať podľa vypracovaných opatrovateľsko-ošetrovateľských štandardov k jednotlivým úkonom, ktoré sú súčasťou dokumentu ***Opatrovateľsko-ošetrovateľské úkony*** a sú zodpovední za dodržiavanie celého obsahu štandardu od prípravy prostredia a klienta cez samotný proces úkonu po kritérium výsledku tak, aby bol splnený cieľ vykonávaného štandardu Opatrovateľsko-ošetrovateľské úkony sú súčasťou dokumentačnej zložky OPA-OŠE úkonov v DSS Méta. **Podľa Metodiky dokumentačného systému opatrovateľsko-ošetrovateľských úkonov DSS Méta** odborní zamestnanci postupujú pri použití dokumentácie pri realizácii opatrovateľsko-ošetrovateľských úkonov v DSS Méta.

# Informačná povinnosť

## Informačná povinnosť klienta, osoby, s ktorými je v styku

* Ak sa u klienta alebo osôb, s ktorými je v styku objavia príznaky nákazy ochorením COVID – 19 alebo sa potvrdí ochorenie COVID – 19 bezodkladne o tom informuje poskytovateľa /riaditeľku DSS Méta, prípadne vedúcu prevádzky/.

## Informačná povinnosť zariadenia

* Ak sa v zariadení objaví nákaza Covid 19 u ktoréhokoľvek klienta, prípadne zamestnanca poskytovateľ je povinný kontaktovať a informovať o tejto skutočnosti všetkých PSS, opatrovníkov PSS a rodinných príslušníkov, ktorým bola poskytnutá sociálna služba na prevádzke Martin.
* Poskytovateľ zabezpečí dôsledné dodržiavanie aktuálnych hygienicko-epidemiologických opatrení Úradu verejného zdravotníctva SR, vydaných na zamedzenie šírenia ochorenia COVID- 19, hygienických odporúčaní a používanie osobných ochranných pomôcok.
* ďalšom postupe poskytovania ambulantnej forme sociálnej služby sa bude postupovať v súlade s platným usmerním MPSVR SR a príslušného RÚVZ v Martine.

# Prílohy

Príloha 01: Denná evidencia návštev v zariadení sociálnych služieb

Príloha 02: Plán návštev

Príloha 03: Evidencia výkonov sanitácie a dezinfekcie v priestore vyhradenom pre návštevy

Príloha 04: Meranie telesnej teploty návštevníkom

Príloha 05: Čestné vyhlásenie prijímateľa sociálnej služby (ďalej len „klient“) o zdravotnom stave klienta

Príloha 06: Čestné vyhlásenie zamestnanca poskytovateľa sociálnej služby o zdravotnom stave zamestnanca a osôb, s ktorými je v styku

Príloha 07: Denná evidencia absolvovaných vychádzok, vyšetrení alebo úradných záležitostí PSS

Príloha 08: Plán dočasného opustenia zariadenia

Príloha 09: Meranie telesnej teploty klientom a sprevádzajúcej osobe

Príloha 10: Záznam z výkonov preventívnych opatrení v čase uvoľňovania opatrení súvisiacich s výskytom ochorenia COVID-19

# Súvisiace podklady a dokumenty

* Aktuálne informácie na [www.ruvz.sk](http://www.ruvz.sk)
* Aktuálne informácie Ministerstva práce sociálnych vecí a rodiny Slovenskej republiky
* Návod na použitie germicídnych žiaričov
* Krízový plán pri riadení činnosti zameraných na predchádzanie vzniku a šíreniu Covid-19, resp. iných prenosných ochorení
* Proces upratovania a prania
* Proces prijímania a prepúšťania
* Proces sociálneho poradenstva
* Proces individuálneho plánovania s programom sociálnej rehabilitácie